Hannes Kolehmainen

Johan Petteri «Hannes» Kolehmainen (1889–1966) var en finsk friidrettsutøver. Han var den første i en generasjon med flere finske toppløpere.

Kolehmainen kom fra en idrettsfamilie, der også brødrene Willy og Tatu var sterke langdistanseløpere.

I 1912 var Kolehmainen med tre gull og en sølv blant de mestvinnende utøverne under de olympiske lekene i Stockholm. Den ypperste prestasjonen leverte han i -meterløpet, der publikum fikk oppleve Kolehmainens spennende tvekamp med franskmannen Jean Bouin. Etter at de to løperne hadde ligget fremst i feltet under hele løpet, avgjorde Kolehmainen løpet på de siste metrene, og satte ny verdensrekord med tiden 14.36,6. I tillegg vant Kolehmainen  m og terrengløpet over  meter. Han var også med på det finske laget som fikk sølv i lagdelen av terrengløpet.

Kolehmainens sportslige karriere ble avbrutt av første verdenskrig, men greide likevel å holde posisjonen som en av verdens fremste langdistanseløpere. Under sommerlekene i Antwerpen i 1920 vant Kolehmainen sin fjerde olympiske gullmedalje, denne gang i maraton.

Han deltok også i maraton under OL 1924 i Paris, men fullførte ikke løpet. På denne tid hadde landsmannen Paavo Nurmi vist seg å være en verdig arvtager etter Kolehmainen.

Da OL ble arrangert i Helsingfors i 1952, inviterte man Kolehmainen og Nurmi til å tenne den olympiske ild i fellesskap.

 OL-medaljer 
 16px|Gull 1912  Stockholm - Gull i friidrett,  meter  Finland
 16px|Gull 1912  Stockholm - Gull i friidrett,  meter  Finland
 16px|Gull 1912  Stockholm - Gull i friidrett, terrengløp  Finland
 16px|Gull 1920  Antwerpen - Gull i friidrett, maraton  Finland
 16px|Sølv 1912  Stockholm - Sølv i friidrett, terrengløp lag,  Finland

 Referanser 

 Eksterne lenker 


Kategori:Finske langdistanseløpere
Kategori:Olympiske mestere for Finland
Kategori:Olympiske sølvmedaljevinnere for Finland
Kategori:Medaljevinnere under Sommer-OL 1912
Kategori:Deltakere for Finland under Sommer-OL 1912
Kategori:Friidrettsutøvere under Sommer-OL 1912
Kategori:Medaljevinnere under Sommer-OL 1920
Kategori:Deltakere for Finland under Sommer-OL 1920
Kategori:Friidrettsutøvere under Sommer-OL 1920
Kategori:Deltakere for Finland under Sommer-OL 1924
Kategori:Friidrettsutøvere under Sommer-OL 1924
Kategori:Personer fra Kuopio
Kategori:Fødsler i 1889
Kategori:Dødsfall i 1966
Kategori:Verdensrekordsettere i friidrett